open-index/open-wikipedia-markdown huggingface dataset:
กฎผลหาร

**กฎผลหาร** () เป็นกฎในแคลคูลัส คือวิธีการหาอนุพันธ์ของฟังก์ชัน ซึ่งเป็นผลหาร ของอีกสองฟังก์ชัน ซึ่งหาอนุพันธ์ได้ ถ้าฟังก์ชันที่เราต้องการหาอนุพันธ์ *f(x)* สามารถเขียนในรูป

: f(x) = \frac{g(x)}{h(x)}

และ *h*(*x*) &ne; 0; ดังนั้น กฎนี้กล่าวว่า อนุพันธ์ของ *g*(*x*) / *h*(*x*) เท่ากับ ตัวส่วน คูณกับ อนุพันธ์ของ ตัวเศษ ลบกับ ตัวเศษ คูณกับอนุพันธ์ของ ตัวส่วน ทั้งหมดหารด้วยกำลังสองของตัวส่วน ดังนี้

: f'(x)=\frac{g'(x)h(x) - g(x)h'(x)}{\Delta x}

: = \lim_{\Delta x \to 0} \frac{1}{\Delta x} \left( \frac{g(x+\Delta x)h(x)-g(x)h(x+\Delta x)}{h(x)h(x+\Delta x)} \right)

: = \lim_{\Delta x \to 0} \frac{1}{\Delta x} \left( \frac{(g(x+\Delta x)h(x)-g(x)h(x))-(g(x)h(x+\Delta x)-g(x)h(x))}{h(x)h(x+\Delta x)} \right)

: = \lim_{\Delta x \to 0} \frac{1}{\Delta x} \left( \frac{h(x)(g(x+\Delta x)-g(x))-g(x)(h(x+\Delta x)-h(x))}{h(x)h(x+\Delta x)} \right)

: = \lim_{\Delta x \to 0} \frac{\frac{g(x+\Delta x)-g(x)}{\Delta x}h(x)-g(x)\frac{h(x+\Delta x)-h(x)}{\Delta x}}{h(x)h(x+\Delta x)}

: = \frac{\lim_{\Delta x \to 0} \left(\frac{g(x+\Delta x)-g(x)}{\Delta x}\right)h(x) - g(x) \lim_{\Delta x \to 0} \left(\frac{h(x+\Delta x)-h(x)}{\Delta x}\right)}{h(x)h(\lim_{\Delta x \to 0} (x+\Delta x))}

: = \frac{g'(x)h(x) - g(x)h'(x)}{[h(x)]^2}

### จากกฎผลคูณ

: สมมุติให้ f(x) = g(x)/h(x)

: g(x)=f(x)h(x)\mbox{ } \,

: g'(x)=f'(x)h(x) + f(x)h'(x)\mbox{ } \,

ที่เหลือก็มีเพียงจัดรูปของสมการให้เทอม f'(x) เป็นเทอมเดียวด้านซ้าย และกำจัดเทอม f(x) ออกจากด้านขวาของสมการ

: f'(x)=\frac{g'(x) - f(x)h'(x)}{h(x)} = \frac{g'(x) - \frac{g(x)}{h(x)}\cdot h'(x)}{h(x)}

: f'(x)=\frac{g'(x)h(x) - g(x)h'(x)}{\left(h(x)\right)^2}

## ดูเพิ่ม
* กฎผลคูณ

หมวดหมู่:แคลคูลัส
การบันเทิง

**การบันเทิง** คือ สิ่งที่ทำให้เกิดความสนุกสนานเพลิดเพลิน เช่น

* ภาพยนตร์
* ดนตรี
* ละครเวที
* สวนสนุก
* กีฬา
* โทรทัศน์
* วิทยุ
* การอ่าน
** วรรณกรรม
** นิตยสาร
* เกมและการละเล่น
** หมากรุก
** เกมคอมพิวเตอร์
ประสบการณ์

**ประสบการณ์**  หมายถึง ความจัดเจนที่เกิดจากการกระทำหรือได้พบเห็นมา และประสบการณ์ก็เป็นสิ่งที่มีคุณค่าในการเรียนรู้ทุก ๆ ด้าน ประสบการณ์ที่มีผลต่อการสร้างสรรค์ศิลปะมีอยู่ 2 ลักษณะ ดังนี้
# ประสบการณ์ตรง เป็นประสบการณ์ที่เราได้ปะทะหรือสัมผัสด้วยตัวเองได้พบเอง กระทำเอง ได้ยินได้ฟังเอง
# ประสบการณ์รอง หรือเรียกอีกอย่างหนึ่งว่า "ประสบการณ์ทางอ้อม" เป็นประสบการณ์ที่ได้รับการถ่ายทอดหรือรับรู้มาอีกทอดหนึ่ง 

หมวดหมู่:ปรัชญา
การขนส่ง

thumb|250px|รถไฟฟ้า ระบบขนส่งมวลชน
**การขนส่ง** คือการเคลื่อนย้ายคนและสิ่งของจากที่หนึ่งไปยังอีกที่หนึ่ง การขนส่งแบ่งออกเป็นหมวดใหญ่ดังนี้ ทางบก ทางน้ำ ทางอากาศ และ อื่น ๆ

## การพิจารณาการขนส่ง
เราสามารถพิจารณาการขนส่งได้จากหลายมุมมอง โดยคร่าว ๆ แล้ว เราจะพิจารณาในสามมุมคือ มุมของโครงสร้างพื้นฐาน, ยานพาหนะ, และการดำเนินการ

* **โครงสร้างพื้นฐาน** พิจารณาโครงข่ายการขนส่งที่ใช้ เช่น ถนน ทางรถไฟ เส้นทางการบิน คลอง หรือ ท่อส่ง รวมไปถึงสถานีการขนส่ง เช่น ท่าอากาศยาน สถานีรถไฟ ท่ารถ และ ท่าเรือ
* **ยานพาหนะ** คือสิ่งที่เคลื่อนที่ไปบนโครงข่ายนั้น เช่น รถยนต์ รถไฟ เครื่องบิน เรือ
* **การดำเนินการ** สนใจเกี่ยวกับการควบคุมระบบ เช่น ระบบจราจร ระบบควบคุมการบิน และนโยบาย เช่นวิธีการจัดการเงินของระบบ เช่นการเก็บค่าผ่านทาง หรือการเก็บภาษีน้ำมัน เป็นต้น

กล่าวคร่าว ๆ ได้ว่า การออกแบบโครงข่ายการขนส่งเป็นงานของสาขาวิศวกรรมขนส่ง (Transportation Engineering) และสาขาผังเมือง การออกแบบยานพาหนะเป็นงานของสาขาวิศวกรรมเครื่องกล และสาขาเฉพาะทางเช่นวิศวกรรมเรือและวิศวกรรมอวกาศยาน และสำหรับในส่วนของการดำเนินงานนั้นมักเป็นสาขาเฉพาะทาง แต่ก็ไม่ผิดนักที่จะกล่าวว่าอยู่ในสาขาการวิจัยดำเนินงาน (Operation Management) หรือวิศวกรรมระบบ ทั้งนี้รวมไปถึงวิศวกรรมโลจิสติกส์และการจัดการโลจิสติกส์อีกด้วย เพราะการขนส่งจัดเป็น 1 ใน 13 กิจกรรมทางด้านโลจิสติกส์

## ดูเพิ่ม
* การสื่อสาร

## แหล่งข้อมูลอื่น
* ไทยทรานสปอร์ต-โฟโด้ดอตเน็ต  

การขนส่ง
หมวดหมู่:โลจิสติกส์
แถลงการณ์พรรคคอมมิวนิสต์

**แถลงการณ์พรรคคอมมิวนิสต์** () หรือ **คำแถลงนโยบายของพรรคคอมมิวนิสต์** () เป็นหนังสือการเมืองเล่มหนึ่งที่มีอิทธิพลสูงต่อประวัติศาสตร์โลก เขียนโดย คาร์ล มาร์กซ และ ฟรีดริช เองเงิลส์ ตามที่ได้รับมอบหมายจากสหพันธ์คอมมิวนิสต์ จัดพิมพ์ครั้งแรกในวันที่ 21 กุมภาพันธ์ ค.ศ. 1848 (พ.ศ. 2390)  เนื้อหาสาระเป็นการวางเป้าหมายของสหพันธ์และแผนดำเนินการ  กับทั้งยังได้แถลงนโยบายในการดำเนินกิจกรรมเพื่อการปฏิวัติของชนกรรมาชีพในอันที่จะโค่นล้มระบบทุนนิยมและสร้างสังคมที่ปราศจากชนชั้น

อารัมภบทของหนังสือมีเนื้อหาเป็นเชิงปลุกใจให้ลุกขึ้นมาชุมนุมกัน ดังนี้


ปีศาจตนหนึ่ง ปีศาจแห่งลัทธิคอมมิวนิสต์กำลังวนเวียนอยู่ในยุโรป อิทธิพลทั้งปวงของยุโรปเก่าทั้งสันตะปาปาและพระเจ้าซาร์ทั้งเมตเตอร์นิชและกุยซอท ทั้งชาวพรรคหัวรุนแรงของฝรั่งเศสและสายลับตำรวจของเยอรมัน ได้รวมกันเข้าเป็นพันธมิตรอันศักดิ์สิทธิ์เพื่อกำจัดปีศาจตนนี้



มีพรรคฝ่ายค้านพรรคไหนบ้างที่ไม่ถูกฝ่ายศัตรูของตนซึ่งเป็นผู้กุมอำนาจตราหน้าว่าเป็นพรรคคอมมิวนิสต์ และมีพรรคฝ่ายค้านพรรคไหนบ้างที่ไม่เอาข้อหาลัทธิคอมมิวนิสต์โยนไปให้พวกพรรคฝ่ายค้านที่ก้าวหน้ายิ่งกว่าและพวกศัตรูที่เป็นปฏิกิริยากับตนเอง


เนื้อหาในหนังสือยังได้สร้างความรู้สึกถึงความจำเป็นทางประวัติศาสตร์ เช่นในประโยค: *"ประวัติศาสตร์ของสังคมทั้งหมดที่ผ่านมา ล้วนแต่ประวัติศาสตร์ของการต่อสู้ระหว่างชนชั้น"*

## ดูเพิ่ม
* พรรคคอมมิวนิสต์
* พรรคคอมมิวนิสต์แห่งประเทศไทย

## แหล่งข้อมูลอื่น

* แถลงการณ์พรรคคอมมิวนิสต์ในภาษาไทย
* คำประกาศแห่งความเสมอภาค จาก บ้านจอมยุทธ

หมวดหมู่:การเมือง
หมวดหมู่:หนังสือที่ก่อให้เกิดการโต้แย้ง
หมวดหมู่:หนังสือปรัชญา
หมวดหมู่:หนังสือโดยคาร์ล มาคส์
หมวดหมู่:สังคมนิยม
หมวดหมู่:ลัทธิคอมมิวนิสต์
กระดานข่าวอิเล็กทรอนิกส์

**กระดานข่าวอิเล็กทรอนิกส์** () หรือ **บีบีเอส** (BBS) เป็นระบบคอมพิวเตอร์ที่รันซอฟต์แวร์ที่อนุญาตให้ผู้ใช้หลาย ๆ คน ใช้คอมพิวเตอร์และโปรแกรมเทอร์มินัลติดต่อเข้าไปในระบบ ผ่านทางโมเด็มและสายโทรศัพท์. โดยในระบบจะมีบริการต่าง ๆ ให้ใช้ เช่น ระบบส่งข้อความระหว่างผู้ใช้ (คล้าย จดหมายอิเล็กทรอนิกส์ในอินเทอร์เน็ตปัจจุบัน แต่รับส่งได้เฉพาะภายในระบบเครือข่ายสมาชิกเท่านั้น) ห้องสนทนา บริการดาวน์โหลดซอฟต์แวร์ และกระดานแจ้งข้อมูลข่าวสารต่าง ๆ เป็นต้น

บีบีเอสส่วนใหญ่เปิดให้บริการฟรี โดยสมาชิกจะสามารถเข้าใช้ระบบได้แต่ละวันในระยะเวลาจำกัด บีบีเอสมักจะดำเนินการในรูปของงานอดิเรกของผู้ดูแลระบบ หรือที่เรียกกันว่า ซิสอ็อป (SysOp จากคำว่า system operator)

บีบีเอสส่วนในเมืองไทยมีขนาดเล็ก มีคู่สายเพียง 1 หรือ 2 คู่สายเท่านั้น บางบีบีเอสยังอาจเปิดปิดเป็นเวลาอีกด้วย บีบีเอสขนาดใหญ่ที่ได้รับความนิยมมากในสมัยก่อนได้แก่ ManNET ซึ่งมีถึง 8 คู่สายและเปิดบริการตลอด 24 ชม. ManNET ดำเนินการโดยแมนกรุ๊ป ผู้จัดทำนิตยสารคอมพิวเตอร์รายใหญ่ในยุคนั้น. นอกจากนี้ยังมีบีบีเอส CDC Net ของ กองควบคุมโรคติดต่อ (กองควบคุมโรค ในปัจจุบัน) ซึ่งเป็นบีบีเอสระบบกราฟิกรุ่นบุกเบิกของประเทศไทย

ในปัจจุบัน บีบีเอสมีบทบาทน้อยลงไปมาก เนื่องจากความแพร่หลายและข้อได้เปรียบหลายประการของ อินเทอร์เน็ต และ เวิลด์ไวด์เว็บ. ในประเทศญี่ปุ่น คำว่า บีบีเอส อาจจะใช้เรียกกระดานข่าวอิเล็กทรอนิกส์บนอินเทอร์เน็ตด้วย. แต่สำหรับเมืองไทยแล้ว นิยมเรียกกระดานข่าวเหล่านี้ว่า เว็บบอร์ด มากกว่า

หมวดหมู่:เครือข่ายคอมพิวเตอร์
หมวดหมู่:การสื่อสาร
หมวดหมู่:เทคโนโลยีล้าสมัย
หมวดหมู่:สิ่งประดิษฐ์ของสหรัฐ
หมวดหมู่:การคุยออนไลน์
พรอลวนคนอลเวง

**พรอลวนคนอลเวง** () เป็นการ์ตูนญี่ปุ่น ที่มีเนื้อหาในลักษณะแฟนตาซีและกีฬา ที่ได้รับความนิยม แต่งโดย อาดาจิ มิซึรุ นักวาดการ์ตูนชาวญี่ปุ่น ถูกตีพิมพ์ในญี่ปุ่นโดยโชงะกุกัง ในนิตยสารการ์ตูนรายสัปดาห์ โซเน็นซันเดย์ ตั้งแต่ฉบับที่ 22/23 ของ พ.ศ. 2543 ถึงฉบับที่ 24 ของปี พ.ศ. 2544

พรอลวนคนอลเวง ได้รับการตีพิมพ์ในประเทศไทยโดยสำนักพิมพ์วิบูลย์กิจ ด้วยความยาว 5 เล่มจบ

## เนื้อเรื่อง
เรื่องราวเกี่ยวกับเด็ก 6 คนที่สร้างวีรกรรมช่วยดับไฟที่จะไหม้วัดเอาไว้ได้ พระเจ้าแห่งวัดนั้นได้ให้พลังที่แตกต่างกันกับทั้งหกในวันที่พวกเขาอายุ 13 ปี เมื่อพวกเขาเข้าเรียนในชั้นจูเนียร์ไฮสคูลด้วยกัน ได้ร่วมกันสร้างชมรมกีฬาที่รวมเอาผู้มีความสามารถในกีฬาทุกประเภทมาให้ชมรมอื่นได้ยืมตัว ในกรณีที่สมาชิกปกติของเหล่าชมรมเหล่าไม่สามารถลงแข่งด้วยเหตุผลต่าง ๆ พรอลวนคนอลเวง เป็นการ์ตูนของอาดาจิที่ตัวละครเอกมีอายุน้อยที่สุดที่เคยมี คือ 13 ปี

## ตัวละคร

## รายชื่อตอน

## แหล่งข้อมูลอื่น
* พรอลวนคนอลเวง ใน Anime News Network

หมวดหมู่:การ์ตูนญี่ปุ่นแนวโชเน็ง‎
หมวดหมู่:อนิเมะและมังงะเกี่ยวกับเบสบอล‎
หมวดหมู่:มิตสึรุ อาดาจิ
ซีคิดส์ เอ๊กซ์เพรส

**ซี-คิดส์ เอ๊กซ์เพรส** () หรือชื่อเดิมว่า **ซี-คิดส์** () เป็นหนังสือการ์ตูนรายสัปดาห์ ของ สำนักพิมพ์สยามอินเตอร์คอมิกส์ ในเครือสยามกีฬา การ์ตูนในเล่มเป็นการ์ตูนที่ตีพิมพ์ลงในนิตยสารโชเน็นจัมป์รายสัปดาห์ ของสำนักพิมพ์ชูเอฉะ จากประเทศญี่ปุ่น วางตลาดครั้งแรกเมื่อวันที่ 22 สิงหาคม พ.ศ. 2537 โดยช่วงแรกของการวางจำหน่ายนั้นจะเป็นแบบเปิด ซ้ายไปขวา แต่พอมาถึงฉบับของวันที่ 20 ธันวาคม พ.ศ. 2547 ได้เปลี่ยนรูปโฉมมาเป็นอ่านแบบ ขวาไปซ้าย ตามต้นฉบับญี่ปุ่น โดยปกของเล่มที่เปิดจาก ขวาไปซ้าย อย่างสมบูรณ์เล่มแรกคือเรื่อง นักรบเหล็กเทวะ และในปัจจุบัน C-Kids Express ได้ปิดตัวลงในฉบับของวันที่ 3 ตุลาคม พ.ศ. 2559

## รายชื่อการ์ตูนที่เคยตีพิมพ์ในหนังสือ
### การ์ตูนที่ยังตีพิมพ์ลงในซีคิดส์ก่อนปิดตัว
#### การ์ตูนญี่ปุ่น
* **[[วันพีซ]]**
* **[[กินทามะ]]**
* **[[โทริโกะ]]**
* **[[รักลวงป่วนใจ]]**
* **[[ยอดนักปรุงโซมะ]]**
* **[[มายฮีโร่ อคาเดเมีย]]**

#### การ์ตูนไทย
* **[[แว่วกริ่งกังสดาล]]**
* **[[เจ้าหนูข้าวจี่]]**
* **[[สาวนักวาดxนายพ่อครัว]]**

### การ์ตูนที่เคยตีพิมพ์ลงในซีคิดส์
#### การ์ตูนญี่ปุ่น
* กัปตันซึบาสะ
* กัปตันซึบาสะ ภาคเยาวชนโลก
* กัปตันซึบาสะ ภาค Road to 2002
* กัปตันซึบาสะ ภาค Golden 23
* เกมกลคนอัจฉริยะ
* เกมกลคนอัจฉริยะ R
* จอมเกบลูส์
* Shaman King - ราชันแห่งภูติ
* ซามูไรพเนจร
* ดาวตลกฟ้าประทาน
* ดี.เกรย์แมน
* ไดตะลุยแดนเวทมนตร์ 
* มืออสูรล่าปีศาจ
* ลุยแหลกเกินหลักสูตร
* แรช, หมอสาวจอมดีเดือด
* บีต นักล่าอสูร
* Rookies มือใหม่ไฟแรง
* ตำนานเทพประยุทธ์
* ชิบะอินุ
* เมียวจิน ทูตส่งวิญญาน
* โค เทพอสูรพิชิตมาร
* หนุ่มน้อยปริศนา เกโด
* ฟิชชิ่งบอย พินทาโร่
* เรื่องวุ่นๆของนายซากุระ
* นักรบเหล็กเทวะ
* ไอส์
* แบล็คแคท
* สำนักงานไขคดีสารพัดปิศาจ ของ มุเฮียว & โรซี่
* ไกเซอร์ สไปค์
* ซอร์ด เบรเกอร์
* แทตทู ฮาร์ทส
* Santa!
* อาคิโตะ หัตถ์เทวดา
* Wāqwāq
* เซนจู เทวฤทธิ์พันมือ
* Gun Blaze West ปืนประกาศิต
* ฮาเดส มัจจุราชชุดขาว
* นูเบ มืออสูรล่าปีศาจ
* Magico ศึกอภินิหารเจ้าสาวจอมเวทย์
* PSYREN
* ครูพิเศษจอมป่วน รีบอร์น!
* เด็กพันธุ์นรกสั่งลุย (Beelzebub)
* อัสแซสซิเนชันคลาสรูม
* มายฮีโร่ อคาเดเมีย

#### การ์ตูนไทย
* เอ็กซีคิวชั่นแนล
* Around : Breezing on you
* ไพรดิบ
* สิงหไกรภพ
* GetSome! รึนายจะเอา
* สงครามดาบล้างโลก
* Gaiety Fantasy School/Runs!
* Rise ผจญภัยสุดขอบโลก
* Kiririn (การ์ตูนสี่ช่อง)
* อหังการ์ราชันย์ยักษ์
* Holliday Howl

## อ้างอิง

## ดูเพิ่ม
* BOOM 
* นีออซ 
* KC.Weekly

หมวดหมู่:หนังสือการ์ตูนรายสัปดาห์
หมวดหมู่:นิตยสารการ์ตูนในประเทศไทย
บูม (หนังสือการ์ตูน)

**บูม** ()  เป็นหนังสือการ์ตูนรายสัปดาห์ เจ้าของคือสำนักพิมพ์เนชั่น เอ็ดดูเทนเมนท์ (NED) ในเครือเนชั่นกรุ๊ป การ์ตูนในเล่มเป็นการ์ตูนที่ขอลิขสิทธ์มาจากนิตยสารโชเน็นจัมป์รายสัปดาห์ ของสำนักพิมพ์ชูเอฉะ ประเทศญี่ปุ่นวางตลาดเมื่อ 19 สิงหาคม พ.ศ. 2537  ในปัจจุบันทางเนชั่น เอ็ดดูเทนเมนท์ ได้ยุติการวางจำหน่ายแล้ว โดยฉบับสุดท้ายได้วางจำหน่ายเมื่อวันที่ 25 มีนาคม พ.ศ. 2557

## รายชื่อการ์ตูนที่เคยตีพิมพ์

* ดราก้อนบอล (Dragon Ball)
* เดธโน้ต (Death Note)
* สตีล บอล รัน (Steel Ball Run)
* ทาร์จังเจ้าป่าฮาเฮ
* พริ๊นซ์ ออฟ เทนนิส (Prince of tennis)
* ลักกี้แมน จริง ๆ นะจะบอกให้ (Luckyman)
* คุโรโกะ นายจืดพลิกสังเวียนบาส
* สแลมดังก์ (Slam Dunk)
* อายชีลด์ 21 ไอ้หนูไต้ฝุ่นมะกันบอล (Eyeshield 21)
* ฮิคารุเซียนโกะ (Hikaru no go)
* เอ็มxซีโร่ (Mx 0)
* บลูดราก้อน ราลΩกราด
* คอนแทร็คเตอร์ เอ็มแอนด์วาย
* ไวลด์ฮาล์ฟ (Wildhalf)

* วัยซนคนการ์ตูน
* เก๋าโจ๋ โก๋พันธุ์สวย
* ชมรมแฮนด์บอล หัวใจสะออน
* โกโต้ ประธานเลือดเดือด
* นักรบคู่บัลลังก์
* รีเทิร์น คนเก่าในร่างใหม่ (Return)
* หนุ่มเฮี้ยวพันธุ์ระห่ำ
* BOY
* แซนด์แลนด์ (Sand Land)
* ไอ้หนูแข้งทอง (Whistle)
* มากิบาโอ
* Joker
* The search
* ชิงุ มังกรน้อยหมัดสั่ง
* เนโกะ มาจินZ  (Nekomajin Z)
* ลิลิมุ Kiss
* สเก็ต ดานซ์ (Sket Dance)
* เคนโด้ ดวล เดือด (Kurogane)
* Hungry Joker

## รายชื่อการ์ตูนที่ตีพิมพ์ในนิตยสารก่อนปิดตัว

* นินจาคาถาโอ้โฮเฮะ (Naruto)
* Bleach เทพมรณะ
* โจโจ้ ล่าข้ามศตวรรษ
* ฮันเตอร์ x ฮันเตอร์ (HunterXHunter)
* เรียล (Real)
* เอ็กซอร์ซิสต์พันธุ์ปีศาจ (Blue Exorcist)
* โซลแคชเชอร์ส
* ไซคิหนุ่มพลังจิตอลเวง
* เวิลด์ ทริกเกอร์
* มีดที่สิบสาม
* อภัยมณี ซาก้า
* Joe The Sea-Cret Agent

## อ้างอิง

## ดูเพิ่ม
* หนังสือการ์ตูนรายสัปดาห์ C-Kids
* หนังสือการ์ตูนรายสัปดาห์ KC.Weekly
* หนังสือการ์ตูนรายสัปดาห์ นีออซ

หมวดหมู่:หนังสือการ์ตูนรายสัปดาห์
หมวดหมู่:นิตยสารการ์ตูนในประเทศไทย
เดอะบลูมาร์เบิล

***เดอะบลูมาร์เบิล*** () เป็นภาพถ่ายโลกที่ถ่ายโดยลูกเรือของยานอวกาศอะพอลโล 17 ขณะเดินทางไปดวงจันทร์เมื่อวันที่ 7 ธันวาคม ค.ศ. 1972 ที่ระยะห่างจากพื้นผิวโลกประมาณ  ถือเป็นหนึ่งในภาพที่มีการทำซ้ำมากที่สุดในประวัติศาสตร์

ภาพนี้แสดงโลกจากทะเลเมดิเตอร์เรเนียนถึงแอนตาร์กติกา ถือเป็นครั้งแรกที่เส้นโคจรของอะพอลโลทำให้สามารถถ่ายภาพครอบน้ำแข็งขั้วโลกตอนใต้ แม้ว่าซีกโลกใต้ถูกปกคลุมด้วยก้อนเมฆจำนวนมากก็ตาม นอกจากคาบสมุทรอาหรับและเกาะมาดากัสการ์ ชายฝั่งทวีปแอฟริกาเกือบทั้งหมดและมหาสมุทรอินเดียส่วนใหญ่สามารถมองเห็นได้

thumb|right|350px|ภาพคอมโพสิต สร้างโดยนาซาในปี ค.ศ. 2001 (ซ้าย) และ 2002 (ขวา)

## ภาพถ่าย

ภายถ่ายนี้ที่ถ่ายไว้ในวันที่ 7 ธันวาคม ค.ศ. 1972 เป็นหนึ่งในภาพถ่ายที่มีการเผยแพร่อย่างกว้างขวางที่สุดเท่าที่มีมา ตอนถ่ายภาพ นักบินอวกาศทำมุมให้ดวงอาทิตย์อยู่ข้างบน โดยในมุมมองของนักบินอวกาศ โลกที่ค่อนข้างนูนมีรูปร่างและขนาดคล้ายกับลูกแก้ว (glas marble) จึงเป็นที่มาของชื่อภาพนี้

อพอลโล 17 เป็นปฏิบัติการดวงจันทร์ครั้งสุดท้ายที่มีมนุษย์ไปด้วย หลังจากนั้นไม่เคยมีมนุษย์คนไหนได้ไปอยู่ในระยะที่จะสามารถถ่ายภาพโลกทั้งใบอย่างเดอะบลูมาร์เบิลได้อีกเลย

## ดูเพิ่ม

* เอิร์ธไรซ์ ภาพดาวเคราะห์โลกที่สำคัญอีกหนึ่งภาพ ถ่ายจากยานอพอลโล 8

## เชิงอรรถ

## อ้างอิง

## แหล่งข้อมูลอื่น

* NASA history of *Blue Marble* image releases

### ภาพถ่ายใน ค.ศ. 1972
* Apollo Image Atlas – Photos from magazine NN of the 70&nbsp;mm Hasselblad camera used on Apollo 17 (includes the *Blue Marble* photo and similar photographs)
* Apollo 17 in Real-time – The moment the *Blue Marble* photo was taken in the context of the rest of the Apollo 17 mission
* A short list of places in which the image has been used

### ภาพคอมโพสิตของนาซาในคริสต์ศตวรรษที่ 21
* ''Blue Marble'' (2002)
** ''Blue Marble'' Mapserver – Web interface for viewing small sections of the above
* ''Blue Marble'': Next Generation (2005; one picture per month)
** ''Blue Marble'' Navigator – Web interface for viewing local sections of the above, incl. links to other such interfaces, download sites, etc.
** ''Blue Marble'': Next Generation in NASA World Wind
* ''Wired'': "New Satellite Takes Spectacular High-Res Image of Earth", with link to 2012 Composite in Super High Resolution
* "Earth at Night: It's the end of the night as you know it; you'll see fine." – NASA Earth Observatory site with various links around the 2012 and 2017 *Black Marble* images

หมวดหมู่:โครงการอะพอลโล
หมวดหมู่:ผลงานในปี พ.ศ. 2515
ตุ๊กตา

200px|thumb|ตุ๊กตา

**ตุ๊กตา** เป็นของเล่นสำหรับเด็ก ซึ่งอาจเป็นรูปร่างของคน สัตว์ หรือตัวละครในนิยายที่ไม่มีอยู่จริง มักทำจากผ้าหรือพลาสติก โดยส่วนใหญ่นิยมทำมาในรูปแบบของเล่นมากกว่าหรือของตกแต่งสถานที่

เชื่อว่า ตุ๊กตามีที่มาจากเทวรูปหรือรูปเคารพตั้งแต่ยุคก่อนประวัติศาสตร์ ตุ๊กตาในยุคแรกจะเป็นมนุษย์ขนาดเล็ก ไม่มีความน่ารักเหมือนเช่นปัจจุบัน ต่อมายุคอียิปต์โบราณ เด็ก ๆ ได้นำเอารูปเคารพเหล่านี้มาเล่น จึงหวั่นว่าเป็นการลบหลู่สิ่งศักดิ์สิทธิ์ จึงมีการเปลี่ยนมาเป็นตุ๊กตาแทน ในราว 500 ปีก่อนคริสตกาล ในยุคกรีกโบราณและโรมัน จึงมีตุ๊กตาที่แขนขาขยับได้ และมีผมที่ทำมาจากเส้นผมมนุษย์จริง ๆ โดยตุ๊กตาที่มีรูปลักษณ์เหมือนเด็กเล็กหรือเด็กทารกมีขึ้นในราว 300 ปีก่อนคริสตกาล ในยุคกรีกโบราณ

## ตุ๊กตาที่มีชื่อเสียง
* บาร์บี้
* บลายธ์
* แบรตซ์
* หมีเท็ดดี้
* ตุ๊กตาไล่ฝน
* ตุ๊กตารัสเซีย
* ตุ๊กตาลูกเทพ
* ตุ๊กตาญี่ปุ่น
* ตุ๊กตากระดาษ
* ตุ๊กตายาง
* ตุ๊กตาไทย

## อ้างอิง

 


หมวดหมู่:ของเล่น
หมีเท็ดดี้

**หมีเท็ดดี** บางแห่งสะกด **เท็ดดี้** () คือ ตุ๊กตาหรือของเล่นรูปหมีสำหรับเด็ก ซึ่งมักเป็นของขวัญโดยแฝงนัยให้เด็กมีความอดทนและเข้มแข็ง โดยเฉพาะสำหรับเด็กที่กำลังเจ็บป่วย ไม่สบาย ในปัจจุบันมีการจัดจำหน่ายเป็นคอลเล็กชันของหมีเท็ดดี และมักมีราคาแพง พิพิธภัณฑ์หมีเท็ดดีแห่งแรกของโลกตั้งขึ้นในปี ค.ศ. 1984 ณ เมืองแฮมป์เชอร์ แคว้นอังกฤษ สหราชอาณาจักร

## ที่มาของชื่อ
thumb|left|การ์ตูนต้นฉบับของแบร์รีแมน

ชื่อของหมีเท็ดดีตั้งขึ้นโดยได้แรงบันดาลใจจากเรื่องราวของทีโอดอร์ โรเซอเวลต์ (ชื่อเล่นคือ "เท็ดดี") ซึ่งขณะนั้นเป็นประธานาธิบดีของสหรัฐอเมริกา และชอบการล่าสัตว์มาก เรื่องเกิดขึ้นเมื่อรูสเวลท์ออกล่าสัตว์ที่มิสซิสซิปปีในปี ค.ศ. 1902 โดยขณะนั้นมีจุดประสงค์เพื่อล่าหมีดำพันธ์ลุยเซียนา ในการล่าสัตว์ครั้งนั้นกลุ่มผู้ติดตามของ "เท็ดดี" สามารถจับลูกหมีดำพันธุ์ลุยเซียนาได้ตัวหนึ่ง และได้นำไปให้เท็ดดี อย่างไรก็ตามเท็ดดีได้ปฏิเสธที่จะฆ่าหมีที่น่าสงสารตัวนั้น และกล่าวว่า "นี่ไม่ใช่สิ่งที่นักกีฬาเขาทำกัน" จากเหตุการณ์นั้นทำให้ลูกหมีตัวนั้นได้รับชื่อว่า "หมีของเท็ดดี" (Teddy's Bear) และนักวาดการ์ตูนชื่อ คลิฟฟอร์ด แบร์รีแมน แห่งหนังสือพิมพ์ *[[วอชิงตันโพสต์]]* ได้นำภาพการ์ตูนนี้ลงตีพิมพ์ในวันต่อมา ซึ่งก็คือวันที่ 16 พฤศจิกายน ค.ศ. 1902

อนึ่ง ในประเทศอังกฤษ ใครที่มีชื่อว่าเท็ดดี มักจะถูกล้อเลียนว่าเป็นหมี เช่น เทดดี เชริงงัม อดีตผู้เล่นในฟุตบอลทีมชาติอังกฤษของทอตนัมฮอตสเปอร์ และแมนเชสเตอร์ยูไนเต็ด ก็มักถูกนักข่าวเรียกว่าเป็น "น้าหมี" เป็นต้น

## บ้านหมี
**บ้านหมีเท็ดดี** หรือเรียกสั้น ๆ ว่า **บ้านหมี** (Teddy House) หมายถึงร้านค้าที่ขายคอลเล็กชั่นหมีเท็ดดีอย่างเป็นทางการ นอกจากจะขายหมีเท็ดดีแล้ว ยังขายเสื้อผ้าสำหรับหมีเท็ดดีอีกด้วย

## ในประเทศไทย

ขณะนี้ความนิยมตุ๊กตาหมีในประเทศไทยมีมากขึ้น จึงมีผู้หันมาทำธุรกิจเกี่ยวกับตุ๊กตาหมี ซึ่งมีเว็บไซต์ที่เปิดจำหน่ายสินค้าตุ๊กตาหมีเพิ่มขึ้นหลายแห่ง และมีผู้ประกอบการอิสระที่จำหน่ายตุ๊กตาหมีโดยเฉพาะ ที่ไม่ได้มีแต่ในห้างสรรพสินค้าเท่านั้น ของขวัญรับปริญญาที่เป็นตุ๊กตาหมีก็เป็นที่นิยม นอกเหนือจากการให้ช่อดอกไม้

## อ้างอิง

## แหล่งข้อมูลอื่น

* บทความเกี่ยวกับหมีดำพันธุ์ลุยเซียนา โดย National Geographic 
* โฮมเพจหมีเท็ดดี ของเยอรมนี มีกระดานสนทนาด้วย 
* โฮมเพจหมีเท็ดดี โดย เกรกอรี นอวิช 
* ความเป็นมาของ ตุ๊กตาหมี เทดดี้แบร์
* เอลวิส เพรสลีย์กับเพลงเท็ดดีแบร์ 
* เกร็ดน่ารู้ เพลง เทดดี้แบร์ ปิกนิก 
* ประวัติหมีเท็ดดี

หมวดหมู่:ตุ๊กตา
หมวดหมู่:ของเล่น
หมวดหมู่:สิ่งประดิษฐ์ของสหรัฐ
นิเสธ

**นิเสธ** มีความหมายพื้นฐานคือผลที่ได้จากการเปลี่ยนค่าความจริงของประโยค ไปเป็นตรงกันข้าม  การทำให้เป็นนิเสธคือการดำเนินการสำคัญที่ใช้ในตรรกศาสตร์ คณิตศาสตร์ และไวยากรณ์

## ตรรกศาสตร์และคณิตศาสตร์
ในตรรกศาสตร์ **ตัวดำเนินการนิเสธ** คือตัวดำเนินการเอกภาคทางตรรกศาสตร์ ที่กลับค่าความจริงของตัวถูกดำเนินการ

นิเสธของประโยค *p* สามารถเขียนได้หลายแบบ อาทิ ¬*p*, −*p*, ~*p*, *Np*, *p*′, *p̅*, !*p* ทั้งหมดนี้อ่านว่า "เป็นไปไม่ได้ที่ *p*" หรือ "*p* ไม่จริง"

~*p* จะจริง ก็ต่อเมื่อ *p* เป็นเท็จ ตัวอย่างเช่น ถ้า *p* แทนประโยคว่า "วันนี้เป็นวันเสาร์" นิเสธของ *p* หรือ ~*p* คือประโยคที่ว่า "วันนี้ไม่เป็นวันเสาร์"

ในตรรกศาสตร์แบบฉบับ นิเสธซ้อนหมายถึงการยืนยัน นั่นคือ *p* สมมูลกับ ~(~*p*) แต่ในตรรกศาสตร์สหัชญาณนิยม ~~*p* เป็นประโยคที่มีน้ำหนักอ่อนกว่า *p*  อย่างไรก็ตาม *p* และ ~*p* นั้นสมมูลกัน

การทำให้เป็นนิเสธเชิงตรรกศาสตร์สามารถนิยามได้ด้วยตัวดำเนินการอื่น ๆ เช่น ~*p* สามารถนิยามได้ว่าเป็น *p* &rarr; *F* เมื่อ &rarr; คือแทนตัวดำเนินการเงื่อนไข และ *F* แทนค่าความจริง "เท็จ"  ในทางกลับกัน เราสามารถนิยาม *F* ว่าเป็น *p* & ~*p* เมื่อ *p* เป็นประพจน์ใด ๆ และ & คือการเชื่อมเชิงตรรกศาสตร์ (logical conjunction) ทั้งนี้เนื่องจากเราจัดว่าข้อขัดแย้งใด ๆ จะเป็นเท็จ แม้ว่าแนวคิดนี้จะใช้ได้กับตรรกศาสตร์แบบฉบับและตรรกศาสตร์สหัชญาณนิยม แต่ใช้ไม่ได้กับตรรกศาสตร์บราซิลที่ข้อขัดแย้งไม่จำเป็นต้องเป็นเท็จเสมอไป ในตรรกศาสตร์แบบฉบับเรายังมีอีกหนึ่งเอกลักษณ์: *p* &rarr; *q* สามารถนิยามได้เป็น ~*p* &or; *q* เมื่อ &or; เป็นการเลือกเชิงตรรกศาสตร์

ในเชิงพีชคณิต การนิเสธทางตรรกศาสตร์นั้น เทียบเท่ากับ *ส่วนเติมเต็ม* ในพีชคณิตแบบบูล (สำหรับตรรกศาสตร์แบบฉบับ) หรือพีชคณิตเฮย์ทิง (สำหรับตรรกศาสตร์สหัชญาณนิยม)

## ไวยากรณ์
ในด้านไวยากรณ์ นิเสธ เป็นสิ่งที่เปลี่ยนประโยคบอกเล่าให้กลายเป็นประโยคปฏิเสธ คำนามและคำกริยาสามารถถูกทำให้เป็นปฏิเสธได้โดยการเติมคำคุณศัพท์ (There is no walrus) คำสรรพนาม (Nobody is the walrus) หรือคำกริยาวิเศษณ์ (I never was the walrus) ที่มีความหมายเชิงปฏิเสธเข้าไปในประโยค

ในภาษาอังกฤษ คำกริยาส่วนใหญ่ยกเว้น be, have หรือคำกริยาที่ประกอบด้วย be, have, do อยู่ในตัวเองแล้ว ต้องอาศัยกริยาช่วย do มาใช้เพื่อเติมนิเสธ not เข้าไป และสามารถย่อเป็น n't ได้ ตัวอย่างเช่น

* I have a walrus. 
* I haven't a walrus. (ปัจจุบันพบการเขียนลักษณะนี้น้อยมาก แต่ถือว่ายังสามารถใช้ได้) 
* I don't have a walrus.

ในภาษาอังกฤษกลาง not สามารถเติมท้ายกริยาได้ทุกคำ
* I see not the walrus.

แต่ในภาษาอังกฤษปัจจุบัน ไม่ได้มีการใช้เช่นนั้นอีกแล้ว จะใช้กริยาช่วย do หรือ be เข้ามา
* I do not see the walrus. 
* I am not seeing the walrus. 
* I have not seen the walrus. 

ส่วนคำกริยา do จะต้องใช้กริยาช่วย do เช่นกัน คือ
* ใช้ The walrus doesn't do tricks 
แทนที่ 
* The walrus doesn't tricks. 

หมวดหมู่:ตรรกศาสตร์
หมวดหมู่:ไวยากรณ์
เอ็มเพก

thumb|right|เอ็มเพกโลโก้
thumb|เอ็มเพก

**Moving Picture Experts Group** หรือ **MPEG** (นิยมอ่าน เอ็มเพก) เป็นชื่อกลุ่มนักพัฒนา ระบบมาตรฐานการเข้ารหัสวิดีโอและออดิโอ ของ ISO/IEC โดยมีการเริ่มพัฒนาร่วมกันครั้งแรกเมื่อ พฤษภาคม พ.ศ. 2531 ที่ประเทศแคนาดา โดยสมาชิกของเอ็มเพก ประกอบด้วยบุคคลจากบริษัทพัฒนา นักวิจัยจากศูนย์วิจัยและมหาวิทยาลัย โดยปัจจุบันมีมาตรฐานหลักที่พัฒนาออกมาได้แก่ MPEG-1, MPEG-2, MPEG-3 และ MPEG-4 ซึ่งยังมีมาตรฐานเสริมคือ MPEG-7 และ MPEG-21

มาตรฐานในแวดวงมัลติมีเดียปัจจุบันถูกกำหนดโดยสององค์กรหลักๆ คือ 
* MPEG (Moving Picture Expert Group)
* ITU-T (The ITU Telecommunication Standardization Sector) เป็นหน่วยที่มีหน้าที่ออกมาตรฐานทางโทรคมนาคม ของ ITU (International Telecom Union)

มาตรฐานที่ออกโดย MPEG กับ ITU-T มีบางอย่างซ้อนทับกัน แต่จะยึดตาม MPEG เป็นหลัก ดังนี้

## MPEG-2
ปี ค.ศ. 1994 มาตรฐาน MPEG-2 ถูกใช้กับดีวีดี ความแตกต่างกับ MPEG-1 ก็มีไม่มากนัก ยกเว้นเรื่องการเข้ารหัส/ถอดรหัสที่ใช้วิธีทันสมัยมากขึ้น

## MPEG-3
เป็นมาตรฐานที่เตรียมใช้กับ HDTV (High Definition Television หรือโทรทัศน์ความละเอียดสูง) แต่สุดท้ายไม่ได้ใช้ เพราะพบว่าแค่เทคโนโลยี MPEG-2 ที่มีอยู่เดิมเพียงพอสำหรับ HDTV แล้ว

## MPEG-4
เป็นส่วนขยายของ MPEG-1 เพื่อรับรูปแบบมัลติมีเดียต่างๆ เช่น 3D หรือการเข้ารหัสที่มีประสิทธิภาพมากขึ้น MPEG-4 แบ่งออกเป็นหลายส่วนตามหน้าที่แต่ละส่วน และทาง MPEG จะปล่อยให้ผู้ผลิตซอพท์แวร์เป็นผู้พัฒนาโปรแกรมที่ใช้จริงๆ เอง ไม่จำเป็นต้องตาม MPEG-4 เต็มชุดก็ได้ พัฒนาได้เป็นบางส่วนก็พอ (แบบเดียวกับ MP3 ที่หยิบแต่ส่วนออดิโอไปทำ)

เทคโนโลยีสำคัญใน MPEG-4

### MPEG-4 part 2
รับผิดชอบกับการจัดการด้านภาพ ฟอร์แมตวิดีโอสำคัญๆ หลายตัวอิมพลีเมนต์ตาม part 2 นี้
* DivX
* XviD

### MPEG-4 part 3
รับผิดชอบการจัดการกับเสียง

* **AAC (Advance Audio Coding) ** เป็นการอิมพลีเมนต์ตาม MPEG-4 part 3 โดยแอปเปิล ซึ่งอ้างว่า AAC ที่บิทเรต 96 kbps มีคุณภาพเทียบเท่ากับ MP3 ที่ 128 kbps เทคโนโลยีนี้นำไปใช้กับเพลงที่ขายในร้านจำหน่ายเพลงออนไลน์ iTunes Music Store นามสกุลไฟล์ในฟอร์ตแมตนี้จะเป็น .aac, .mp4 และ .m4a

### MPEG-4 part 10
จัดการกับการเข้ารหัสวิดีโอระดับสูง (Advance Video Coding)
* **H.264** 
:* เป็นมาตรฐานที่ซ้อนกับ AVC โดย H.264 เป็นชื่อของ ITU-T และ AVC เป็นชื่อของทาง MPEG เท่านั้นเอง มีความสามารถในการเข้ารหัสวิดีโอที่สูงกว่า MPEG-4 part 2 มาก ปัจจุบันเพิ่งเริ่มนำมาใช้งาน โดยแอปเปิลจะนำไปใช้ใน QuickTime 7 และ MacOSX 10.4 Tiger นอกจากแอปเปิลแล้ว H.264 เริ่มถูกนำไปใช้ในระบบทีวีแบบใหม่ของญี่ปุ่นและยุโรป และฟอร์แมตแผ่นดิสก์ในยุคหน้าทั้ง Bluray กับ HD-DVD
นอกจากนั้นยังมีการนำมาตรฐาน H.264 ไปใช้กับงานด้านกล้องวงจรปิด CCTV โดยเครื่องบันทึกภาพ DVR ใช้คุณสมบัติที่ดีกว่าของมาตรฐานนี้ซึ่งสามารถบีบอัดข้อมูลทั้งภาพและเสียงได้สูงกว่า Mpeg-4 เกือบเท่าตัว ทำให้ประหยัดเนื้อที่ในการบันทึกซึ่งก็เท่ากับว่าสามารถบันทึกข้อมูลภาพและเสียงได้ยาวนานขึ้นกว่าเดิมในขณะที่ใช้เนื้อที่เท่ากันนั่นเอง และยังทำให้อัตราการส่งข้อมูลผ่านระบบเครือข่ายทำได้รวดเร็วยิ่งขึ้นอีกด้วย

## MPEG-21
เป็นมาตรฐานมัลติมีเดียในอนาคต มุ่งเน้นการใช้งานมัลติมีเดียผ่านเครือข่าย ปัจจุบันอยู่ในสถานะร่าง

## อ้างอิง
* หนังสือและผลงานวิจัยเกี่ยวกับเอ็มเพก 

## แหล่งข้อมูลอื่น
*เว็บไซต์อย่างเป็นทางการเอ็มเพก 
*MPEG.org
*MPGIF

หมวดหมู่:เทคโนโลยีภาพยนตร์และวิดีโอ
หมวดหมู่:รูปแบบไฟล์คอมพิวเตอร์
ตลาดหลักทรัพย์นิวยอร์ก

right|200px|thumb|NYSE มกราคม พ.ศ. 2548
**ตลาดหลักทรัพย์นิวยอร์ก** (; อักษรย่อ: **NYSE**) เป็นตลาดหลักทรัพย์แห่งแรกในนครนิวยอร์ก ประเทศสหรัฐอเมริกา อาคารของตลาดหลักทรัพย์ตั้งอยู่มุมถนนวอลล์สตรีต (Wall Street) จึงมักเรียกกันว่าตลาดหุ้นวอลล์สตรีท อักษรย่อของตลาดหลักทรัพย์นิวยอร์ก คือ NYSE

## ดูเพิ่ม
* แนสแด็ก (NASDAQ)
* ตลาดหลักทรัพย์อเมริกัน (American Stock Exchange, AMEX)
* ดัชนีเอสแอนด์พี 500

## อ้างอิง

นิวยอร์ก
หมวดหมู่:สิ่งก่อสร้างในนครนิวยอร์ก
หมวดหมู่:แมนแฮตตัน
หมวดหมู่:บริษัทบริการทางการเงินที่ก่อตั้งในปี พ.ศ. 2360
หมวดหมู่:บริษัทอเมริกันที่ก่อตั้งในปี พ.ศ. 2360
หมวดหมู่:การควบรวมและเข้าซื้อกิจการในปี พ.ศ. 2549
แนสแด็ก

**ตลาดหลักทรัพย์แนสแด็ก** (, ; Nasdaq ย่อมาจากวลี National Association of Securities Dealers Automated Quotations) เป็นตลาดหลักทรัพย์อเมริกันที่มีฐานในนครนิวยอร์ก ถือเป็นสถานที่ซื้อขายหุ้นที่มีการซื้อขายมากที่สุดในสหรัฐ และอยู่ในอันดับ 2 ของรายการตลาดหลักทรัพย์ตามมูลค่าตามราคาตลาดของการซื้อขายหุ้น เป็นรองเพียงตลาดหลักทรัพย์นิวยอร์ก แพลตฟอร์มแลกเปลี่ยนนี้ถือครองโดยบริษัทแนสแด็ก ที่ถือครองเครือข่ายตลาดหุ้นแนสแด็กนอร์ดิกและหุ้นในสหรัฐบางส่วน กับตราสารสิทธิ โพลของ Gallup ที่มีการสำรวจความคิดเห็นใน ค.ศ. 2022 รายงานว่า ผู้ใหญ่ชาวอเมริกันประมาณ 58% นำเงินของตนไปลงทุนในตลาดหุ้นต่าง ๆ ทั้งหุ้นส่วนบุคคล กองทุนรวม หรือบัญชีวัยเกษียณ 

## เวลาทำการ
ตลาดหลักทรัพย์แนสแด็กเปิดทำการในเขตเวลาตะวันออกของสหรัฐ

07.00 ถึง 09.30 : การซื้อขายหลักทรัพย์นอกเวลาทำการ (premarket)

09.30 ถึง 16.00 : เวลาทำการปกติ

16.00 ถึง 20.00 : การซื้อขายหลักทรัพย์นอกเวลาทำการ (postmarket)

## อ้างอิง

## แหล่งข้อมูลอื่น

* 


หมวดหมู่:ตลาดหลักทรัพย์
หมวดหมู่:บริษัทที่มีฐานในนครนิวยอร์ก
หมวดหมู่:เศรษฐกิจของนครนิวยอร์ก
โครงการจีโนมมนุษย์

**โครงการจีโนมมนุษย์** (; ตัวย่อ: HGP) เป็นอภิมหาโครงการทางเทคโนโลยีชีวภาพ ที่ได้ศึกษาจัดทำแผนที่ของจีโนมของมนุษย์ ซึ่งมีความละเอียดระดับนิวคลีโอไทด์ หรือ คู่เบส เพื่อที่จะวิเคราะตำแหน่งของหน่วยพันธุกรรม หรือ ยีนของมนุษย์

## ประวัติ
อภิมหาโครงการนี้เริ่มต้นเมื่อ พ.ศ. 2533 โดยการสนับสนุนของ กรมพลังงาน และ สำนักงานสุขภาพแห่งชาติ ของสหรัฐอเมริกา ด้วยทุนวิจัย 3 พันล้านเหรียญ ซึ่งเคยคาดว่าจะใช้เวลาทั้งหมด 15 ปี แต่เนื่องจากความร่วมมือจากนานาประเทศ อีกทั้งความก้าวทางเทคโนโลยีการวิเคราะห์ลำดับเบสและวิทยาการคอมพิวเตอร์ ทำให้ร่างของแผนที่จีโนมเสร็จก่อนเวลาในปี พ.ศ. 2543 (โดยการประกาศอย่างเป็นทางการของนายบิล คลินตัน (ประธานาธิบดีสหรัฐอเมริกาในขณะนั้น) และ นายโทนี่ แบลร์ (นายกรัฐมนตรีสหราชอาณาจักร) เมื่อวันที่ 26 มิถุนายน พ.ศ. 2543 

ประเทศที่ร่วมโครงการ:
* ประเทศจีน 
* ประเทศฝรั่งเศส 
* ประเทศเยอรมนี 
* ประเทศญี่ปุ่น 
* สหราชอาณาจักร
* สหรัฐอเมริกา

## แหล่งข้อมูลอื่น
* ข่าว Human Genome .  Published from 1989 to 2002 by the US Department of Energy, this newsletter was a major communications method for coordination of the Human Genome Project.  Complete online archives are available.
* Project Gutenberg hosts e-texts for Human Genome Project, titled *Human Genome Project, Chromosome Number #* (# denotes 01-22, X and Y).  This information is raw sequence, released in November 2002; access to entry pages with download links is available through http://www.gutenberg.org/etext/3501 for Chromosome 1 sequentially to http://www.gutenberg.org/etext/3524 for the Y Chromosome.  Note that this sequence might not be considered definitive due to ongoing revisions and refinements.  In addition to the chromosome files, there is a supplementary information file dated March 2004 which contains additional sequence information.
* The HGP information pages
* Ensembl project, an automated annotation system and browser for the human genome
* http://genome.ucsc.edu UCSC genome browser
* Nature magazine's human genome gateway, including the HGP's paper on the draft genome sequence
* Wellcome charitable trust description of HGP  "Your Genes, your health, your future".
* ศึกษาเรื่อง Human Genome. ภาค 1: Challenge to Science Educators. ERIC Digest. 
* ศึกษาเรื่อง Human Genome. ภาค 2: Resources for Science Educators. ERIC Digest. 
* ''Clinton Tries To Take Credit For Celera's Achievement'' by David Holcberg 

หมวดหมู่:เทคโนโลยีชีวภาพ
คโครงการจีโนมมนุษย์
คโครงการจีโนมมนุษย์
ความน่าจะเป็น

**ความน่าจะเป็น** คือการวัดหรือการประมาณความเป็นไปได้ว่า บางสิ่งบางอย่างจะเกิดขึ้นหรือถ้อยแถลงหนึ่ง ๆ จะเป็นจริงมากเท่าใด ความน่าจะเป็นมีค่าตั้งแต่ 0 (โอกาส 0% หรือ *จะไม่เกิดขึ้น*) ไปจนถึง 1 (โอกาส 100% หรือ *จะเกิดขึ้น*) ระดับของความน่าจะเป็นที่สูงขึ้น คือความเป็นไปได้มากขึ้นที่เหตุการณ์นั้นจะเกิด หรือถ้ามองจากเงื่อนเวลาของการสุ่มตัวอย่าง คือจำนวนครั้งมากขึ้นที่เหตุการณ์เช่นนั้นคาดหวังว่าจะเกิด

มโนทัศน์เหล่านี้มาจากการแปลงคณิตศาสตร์เชิงสัจพจน์ในทฤษฎีความน่าจะเป็น ซึ่งใช้กันอย่างแพร่หลายในขอบเขตการศึกษาต่าง ๆ เช่น คณิตศาสตร์ สถิติศาสตร์ การเงิน การพนัน วิทยาศาสตร์ ปัญญาประดิษฐ์/การเรียนรู้ของเครื่อง และปรัชญา เพื่อร่างข้อสรุปเกี่ยวกับความถี่ที่คาดหวังของเหตุการณ์ต่าง ๆ เป็นอาทิ ทฤษฎีความน่าจะเป็นก็ยังนำมาใช้เพื่ออธิบายกลไกรากฐานและความสม่ำเสมอของระบบซับซ้อน

## ดูเพิ่ม
* ทฤษฎีความน่าจะเป็น
* การเรียงสับเปลี่ยน และ การจัดหมู่

## อ้างอิง

## แหล่งข้อมูลอื่น
* ความน่าจะเป็นของเหตุการณ์  สคูลเน็ต


หมวดหมู่:ความน่าจะเป็นและสถิติ
หมวดหมู่:จำนวนไร้มิติ
หมวดหมู่:สาขาของคณิตศาสตร์
ทฤษฎีความน่าจะเป็น

**ทฤษฎีความน่าจะเป็น** () มีประวัติเริ่มต้นในคริสศตวรรษที่ 17 ตามหลักฐานเท่าที่ปรากฏ เชอวาลิเยร์ เดอ เมเร () นักพนันที่มีชื่อในยุคนั้น ได้ประสบปัญหาเรื่องเกมการพนัน ปัญหาสำคัญที่เขายกมามี 2 ปัญหา ปัญหาแรกคือ เดอ เมเร ได้ชนะการพนันในเกมการทอดลูกเต๋า 1 ลูก 4 ครั้ง ซึ้งเขาพนันว่าจะขึ้นแต้ม 6 อย่างน้อย 1 ครั้ง จึงทำให้เขาพนันในการทอดลูกเต๋า 2 ลูก 24 ครั้งว่า จะขึ้นแต้ม 6 ทั้งคู่อย่างน้อย 1 ครั้ง แต่คราวนี้เขาไม่ชนะ จึงไปปรึกษาเรื่องนี้กับ แบลซ ปัสกาล

นักคณิตศาสตร์จะมองความน่าจะเป็นว่าเป็นตัวเลขระหว่างศูนย์กับหนึ่ง ที่กำหนดให้กับ "เหตุการณ์" (ความน่าจะเป็นที่เท่ากับ 0 ก็คือไม่มีโอกาสที่เหตุการณ์นั้นจะเกิดขึ้น แต่ถ้าความน่าจะเป็นเท่ากับ 1 แสดงว่าเหตุการณ์เหล่านั้นเกิดขึ้นได้อย่างแน่นอน) ที่เกิดขึ้นแบบสุ่ม ความน่าจะเป็น P(E) ถูกกำหนดให้กับเหตุการณ์ E ตามสัจพจน์ของความน่าจะเป็น

ความน่าจะเป็นที่เหตุการณ์ E จะเกิดขึ้น เมื่อ *กำหนด* ให้อีกเหตุการณ์ F เกิดขึ้น เรียกว่าความน่าจะเป็นมีเงื่อนไข ของ E เมื่อให้ F โดยค่าความน่าจะเป็นคือ P(E \cap F)/P(F) (เมื่อ P(F) ไม่เป็นศูนย์) ถ้าความน่าจะเป็นมีเงื่อนไขของ E เมื่อให้ F มีค่าเช่นเดียวกับความน่าจะเป็น (แบบไม่มีเงื่อนไข) ของ E เราจะกล่าวว่าเหตุการณ์ E และ F เป็นเหตุการณ์ที่เป็นอิสระต่อกันเชิงสถิติ เราจะสังเกตได้ว่าความสัมพันธ์นี้เป็นความสัมพันธ์สมมาตร ทั้งนี้เนื่องจากการเป็นอิสระต่อกันนี้เขียนแทนได้เป็น
P(E \cap F) = P(E)P(F)

แนวคิดหลักของทฤษฎีความน่าจะเป็นคือตัวแปรสุ่มและการแจกแจงความน่าจะเป็น โปรดดูบทความหลักสำหรับข้อมูลเพิ่มเติม

ทฤษฎีความน่าจะเป็นมีหลายแนวคิด แนวคิดหนึ่งที่ได้รับความนิยมมากในสาขาปัญญาประดิษฐ์ และเศรษฐศาสตร์คือ ทฤษฎีความน่าจะเป็นแบบเบส์

## แหล่งข้อมูลอื่น
* ทฤษฎีความน่าจะเป็น  จากสารานุกรมไทยสำหรับเยาวชน

หมวดหมู่:ทฤษฎีความน่าจะเป็น
หมวดหมู่:วิยุตคณิต
หมวดหมู่:ทฤษฎีเมเชอร์
ความงมงาย

**ความงมงาย** () คือความเชื่อหรือการกระทำที่มีฐานจากผู้เชื่อในโชคหรือแรงขับเคลื่อนที่ไม่มีเหตุผล, ไม่เป็นวิทยาศาสตร์ หรือเหนือธรรมชาติ เกือบทุกครั้งมาจากความโง่เขลา, ความเข้าใจผิดเกี่ยวกับวิทยาศาสตร์หรือเหตุภาพ, ความเชื่อในเรื่องโชคชะตาหรือไสยศาสตร์ หรือความกลัวในสิ่งที่ไม่รู้ โดยทั่วไปมักกล่าวถึงความเชื่อและการกระทำเกี่ยกับโชค, คำพยากรณ์ และสิ่งเหนือธรรมชาติ โดยเฉพาะความเชื่อต่อเหตุการณ์ในอนาคต

การตรวจสอบว่าสื่งใดเป็น *ความงมงาย* โดยทั่วไปถือเป็นการดูถูก สิ่งที่ถูกกล่าวโดยเฉพาะมักถูกเรียกเป็นความเชื่อพื้นบ้านในคติชนวิทยา

สิ่งของที่เกี่ยวกับความงมงายหรือโชคลาภนั้นมีจำนวนมาก ขึ้นอยู่กับสังคมต่าง ๆ เช่น แมวสีดำ, เท้ากระต่าย, ลูกสนุ๊กสีดำ

## อ้างอิง

หมวดหมู่:ไสยศาสตร์
เลขคณิต

**เลขคณิต** () เป็นสาขาหนึ่งของคณิตศาสตร์ซึ่งนับได้ว่าเป็นหนึ่งในจุดเริ่มของคณิตศาสตร์ด้วย เลขคณิตสนใจคุณสมบัติพื้นฐานของ *การดำเนินการ* บางประเภทกับตัวเลข ส่วนความหมายที่ใช้โดยนักคณิตศาสตร์นั้น คำว่า **เลขคณิต** มักถูกใช้ในความหมายเดียวกันกับทฤษฎีจำนวน


หมวดหมู่:การศึกษาคณิตศาสตร์
แอร์บัส

**แอร์บัส** () โรงงานผลิตและประกอบเครื่องบินของแอร์บัสกรุ๊ป มีสำนักงานใหญ่ตั้งอยู่ในเมืองตูลูส ประเทศฝรั่งเศส โรงงานนี้รับผิดชอบในสายงานผลิตเครื่องบินพลเรือน โดยชิ้นส่วนต่างๆที่นำมาประกอบเครื่องบินในโรงงานนี้ ถูกผลิตจากฐานการผลิตย่อยกว่า 16 แห่งในฝรั่งเศส เยอรมนี สเปน จีน สหราชอาณาจักร และสหรัฐอเมริกา โรงงานนี้มีลูกจ้างทั้งหมด 73,958 คน

โรงงานแห่งนี้ก่อตั้งในปี 1970 โดยใช้ชื่อว่า **แอร์บัสอินดัสทรี** (Airbus Industrie) จากการร่วมทุนโดยบริษัทเอกชนด้านการบินหลาย ๆ แห่งในยุโรป หวังเป็นคู่แข่งกับบริษัทผลิตเครื่องบินของสหรัฐอเมริกาอย่าง โบอิง แมคดอนเนลล์ดักลาส โดยเครื่องบินแบบแรกที่ถูกผลิตขึ้นจากโรงงานนี้คือ แอร์บัส เอ300 ซึ่งขึ้นบินครั้งแรกในปี 1972 ถือเป็นเครื่องบินโดยสารลำตัวกว้างสองเครื่องยนต์ลำแรกของโลก

## โรงงานผลิตของแอร์บัส

แอร์บัสมีโรงงานการผลิตในสถานที่ต่างๆทั่วยุโรปและเอเชีย ดังนี้:

* ตูลูซ, ฝรั่งเศส (ตระกูล เอ320, เอ330, เอ350)
* ฮัมบูวร์ค, เยอรมนี (ตระกูล เอ320)
* เซบิยา, สเปน (เอ400เอ็ม)
* เทียนจิน, จีน (ตระกูล เอ320)
* โมบีล, รัฐแอละแบมา, สหรัฐ (เอ220 และตระกูล เอ320)
* มิราเบล, แคนาดา (เอ220)
* บรอจตัน, เวลส์ — ปีกอากาศยาน

## สายการผลิต
### สายการผลิตในปัจจุบัน

### สายการผลิตในอดีต

### สมุดภาพ

File:Airbus A220-300 Swiss International Air Lines HB-JCA (35616272372).jpg|แอร์บัส เอ220
File:Kuwait Airways Airbus A300 Bidini.jpg|แอร์บัส เอ300
File:YL-LCA Airbus A310 Tarom (7733505184).jpg|แอร์บัส เอ310
File:Lufthansa Airbus A320-211, D-AIQF@ZRH,25.03.2008-505af - Flickr - Aero Icarus.jpg|แอร์บัส เอ320
File:Eurowings Discover A330 landing in Frankfurt.jpg|แอร์บัส เอ330
File:RP-C3431 A340-313X Philippine YVR 15APR10 (4524067767) mod.jpg|แอร์บัส เอ340
File:EGLL - Airbus A350 - Finnair - OH-LWA (43019454275).jpg|แอร์บัส เอ350
File:D-AIMC Lufthansa Airbus A380 "Peking" FRA.jpg|แอร์บัส เอ380


## ดูเพิ่ม

* แอร์บัสกรุ๊ป
* แอร์บัสเฮลิคอปเตอร์
* แอร์บัสสเปซแอนด์ดีเฟนซ์

## อ้างอิง

## แหล่งข้อมูลอื่น

* บริษัทแอร์บัส

*
อแอร์บัส
หมวดหมู่:ผู้ผลิตเครื่องบิน
หมวดหมู่:บริษัทของสหราชอาณาจักร
หมวดหมู่:บริษัทที่ก่อตั้งในปี พ.ศ. 2544
ภาษาอาร์มีเนีย

**ภาษาอาร์มีเนีย** (อักขรวิธีดั้งเดิม: , อักขรวิธีปฏิรูป: , ) เป็นภาษาตระกูลอินโด-ยูโรเปียนที่พูดในเทือกเขาคอเคซัส (โดยเฉพาะในประเทศอาร์มีเนีย) และใช้โดยชุมชนชาวอาร์มีเนียในต่างประเทศ เป็นแขนงย่อยของตัวเองในภาษาตระกูลอินโด-ยูโรเปียน โดยที่ไม่มีภาษาที่ใกล้เคียงที่ยังคงใช้อยู่ในปัจจุบัน ในปัจจุบัน มีหลายคนเชื่อว่าภาษาอาร์มีเนียเป็นภาษาที่สัมพันธ์ใกล้เคียงกับภาษาฟรีเจียน (Phrygian) ที่สูญพันธุ์ 
จากภาษาที่ปรากฏอยู่ในปัจจุบัน ภาษากรีกน่าจะมีความสัมพันธ์ที่ใกล้เคียงทีสุดกับภาษาอาร์มีเนีย ภาษาอาร์มีเนียมีคำยืมจากภาษาเปอร์เซีย ซึ่งเป็นภาษากลุ่มอินโด-ยูโรเปียนด้วย จำนวนผู้พูดภาษาอาร์มีเนียทั่วโลกอาจมีจำนวนระหว่าง 5 ถึง 7 ล้านคน

## อ้างอิง

## บรรณานุกรม

*
* 
* 
*
*
*

## อ่านเพิ่ม

* Adjarian, Hrachya H. (1909) *[[Classification des dialectes arméniens]], par H. Adjarian.* Paris: Honoré Champion.
* Clackson, James. 1994. *The Linguistic Relationship Between Armenian and Greek.* London: Publications of the Philological Society, No 30. (and Oxford: Blackwell Publishing)
* Holst, Jan Henrik (2009) *Armenische Studien.* Wiesbaden: Harrassowitz.
* Mallory, J. P. (1989) *In Search of the Indo-Europeans: Language, Archaeology and Myth.* London: Thames & Hudson.
* 
* Vaux, Bert. 1998. *The Phonology of Armenian.* Oxford: Clarendon Press.
* Vaux, Bert. 2002. "The Armenian dialect of Jerusalem." in *Armenians in the Holy Land*. Louvain: Peters.

## แหล่งข้อมูลอื่น

* Armenian Lessons  (free online through the Linguistics Research Center at UT Austin)
* Armenian Swadesh list of basic vocabulary words (from Wiktionary's Swadesh list appendix)
* ARMENIA AND IRAN iv. History, discussion, and the presentation of Iranian influences in Armenian Language over the millennia
* Nayiri.com (Library of Armenian dictionaries)
* dictionaries.arnet.am Collection of Armenian XDXF and Stardict dictionaries
* Grabar (Brief introduction to Classical Armenian also known as Grabar)
* բառարան.հայ – พจนานุกรมภาษาอาร์มีเนีย

หมวดหมู่:ตระกูลภาษาอินโด-ยูโรเปียน
หมวดหมู่:ภาษาในประเทศอาร์มีเนีย
หมวดหมู่:ภาษาประธาน–กรรม–กริยา
จำนวนประกอบ

**จำนวนประกอบ** () คือจำนวนเต็มบวกที่สามารถแยกตัวประกอบได้เป็นผลคูณของจำนวนเฉพาะ 2 จำนวนขึ้นไป จำนวนเต็มทุก ๆ จำนวนยกเว้น 1 กับ 0 จะเป็นจำนวนเฉพาะหรือจำนวนประกอบ อย่างใดอย่างหนึ่งเท่านั้น จำนวนเต็ม 14 เป็นจำนวนประกอบ เพราะว่ามันแยกตัวประกอบได้เป็น 2 × 7

จำนวนประกอบ 48 ตัวแรกมีดังนี้
::4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32, 33, 34, 35, 36, 38, 39, 40, 42, 44, 45, 46, 48, 49, 50, 51, 52, 54, 55, 56, 57, 58, 60, 62, 63, 64, 65, 66, 68, 69, 70, 72, 74, 75, 76, 77, 78, 80, 81, 82, 84, 85, 86, 87, 88, 90, 91, 92, 93, 94, 95, 96, 98, 99, 100, 102, 104, 105, 106, 108, 110, 111, 112, 114, 115, 116, 117, 118, 119, 120, ... 

จำนวนประกอบทุกจำนวนสามารถเขียนเป็นผลคูณของจำนวนเฉพาะอย่างน้อยสองจำนวน (ไม่จำเป็นต้องต่างกัน) นอกจากนี้ การเขียนแสดงจำนวนประกอบในรูปนี้ต่างกันได้เพียงลำดับการเรียงจำนวนเฉพาะ ตามทฤษฎีบทมูลฐานของเลขคณิต

## คุณสมบัติ

* จำนวนคู่ทุกจำนวนที่มากกว่า 2 เป็นจำนวนประกอบ
* จำนวนประกอบทุกจำนวน ไม่เป็นจำนวนเฉพาะ
* จำนวนประกอบที่น้อยที่สุดคือ 4
*  (n-1) ! + 1\,\,\, \not\equiv \,\, 0 \pmod{n} สำหรับจำนวนประกอบ n\,\! ทุกจำนวนที่มากกว่า 4 (ทฤษฎีบทของวิลสัน)
*  (n-1) ! \,\,\, \equiv \,\, 0 \pmod{n} สำหรับจำนวนประกอบ n\,\! ทุกจำนวนที่มากกว่า 4 (ทฤษฎีบทประกอบ)
## อ้างอิง


หมวดหมู่:ทฤษฎีจำนวน
หมวดหมู่:เลขคณิต
จำนวนเฉพาะสัมพัทธ์

**จำนวนเฉพาะสัมพัทธ์** () ในคณิตศาสตร์ จำนวนเต็ม *a* และ *b* เป็นจำนวนเฉพาะสัมพัทธ์ก็ต่อเมื่อ มันไม่มีตัวประกอบร่วมนอกจาก 1 และ -1, หรือกล่าวได้ว่า ถ้าตัวหารร่วมมาก คือ 1

ตัวอย่างเช่น 8 และ 9 เป็นจำนวนเฉพาะสัมพัทธ์ แต่ 6 และ 9 ไม่เป็นจำนวนเฉพาะสัมพัทธ์ เพราะทั้งคู่หารด้วย 3 ลงตัว จำนวน 1 เป็นจำนวนเฉพาะสัมพัทธ์กับจำนวนเต็มทุกจำนวน จำนวน 0 เป็นจำนวนเฉพาะสัมพัทธ์กับ 1 และ -1 เท่านั้น

วิธีที่ใช้หาว่าจำนวนสองจำนวนเป็นจำนวนเฉพาะสัมพัทธ์หรือไม่อย่างรวดเร็ว คือใช้ ขั้นตอนวิธีแบบยุคลิด

## คุณสมบัติ
มีเงื่อนไขจำนวนหนึ่งซึ่งสมมูลกับการที่ *a* และ *b* เป็นจำนวนเฉพาะสัมพันธ์
* มีจำนวนเต็ม *x* และ *y* ที่ทำให้ *ax* + *by* = 1 (ดูหัวข้อเอกลักษณ์ของเบซู)
* จำนวนเต็ม *b* มีอินเวอร์สการคูณ ที่มอดุโล *a* นั่นคือมีจำนวนเต็ม *y* ที่ทำให้ *by* ≡ 1 (mod *a*) กล่าวอีกแบบหนึ่งคือ *b* เป็นหน่วยหนึ่งในริง **Z**/*a***Z** ของจำนวนเต็มมอดุโล *a*

## ดูเพิ่ม
* ตัวหารร่วมมาก

หมวดหมู่:ทฤษฎีจำนวน
การเชื่อมเชิงตรรกศาสตร์

**การเชื่อมเชิงตรรกศาสตร์** () หรือที่มักเรียกว่า **และ** (and) คือตัวดำเนินการทางตรรกศาสตร์ที่ให้ผลลัพธ์เป็นจริง ถ้าตัวถูกดำเนินการทั้งสองตัวมีค่าเป็นจริง

## สัญลักษณ์

ในคณิตศาสตร์และตรรกศาสตร์ ***', ***' หรือ ***'

อิเล็กทรอนิกส์   ***'

ภาษาเขียนโปรแกรม **<code>&</code>**, **<code>&&</code>**, หรือ **<code>and</code>**

## นิยาม
ในตรรกศาสตร์และในสาขาทางเทคนิคที่ใช้คำนี้ **การเชื่อม** หรือ **และ** คือตัวดำเนินการทางตรรกศาสตร์ในแคลคูลัสเชิงประพจน์ และกฎการอนุมานในระบบนิรนัย ผลของการเชื่อมสองประพจน์เข้าด้วยกันถูกเรียกว่า **ประพจน์เชื่อม** ซึ่งจะมีค่าเป็นจริง ก็ต่อเมื่อ ประพจน์ที่ถูกนำมารวมกันนั้นมีค่าจริงทั้งคู่ ในกรณีอื่น ๆ ผลลัพธ์จะมีค่าเป็นเท็จ

ในกรณีสองตัวแปรป้อนเข้า *A* และ *B* ตารางค่าความจริงของตัวดำเนินการเป็นดังนี้

โดยสามัญสำนึกแล้ว ตัวดำเนินการดังกล่าว ทำหน้าที่เหมือนกับคำว่า "และ" ประโยคที่ว่า "ฝนตก และฉันอยู่ในบ้าน" ยืนยันว่าทั้งสองประโยคเป็นจริงทั้งคู่ นั่นคือ "ฝนตก" และ "ฉันอยู่ในบ้าน" ในทางตรรกศาสตร์ เราจะกล่าวได้ว่า ให้ *A* แทน "ฝนตก", *B* แทน "ฉันอยู่ในบ้าน" ซึ่งรวมกันแล้วจะได้ *A* และ *B*

## ดูเพิ่ม
* พีชคณิตแบบบูล
* การเลือกเชิงตรรกศาสตร์

หมวดหมู่:ตรรกศาสตร์
การเลือกเชิงตรรกศาสตร์

**การเลือกเชิงตรรกศาสตร์** () หรือที่มักเรียกว่า **หรือ** (or) คือตัวดำเนินการทางตรรกศาสตร์ที่ให้ผลลัพธ์เป็นจริง ถ้าตัวถูกดำเนินการบางตัว (หรือทั้งสองตัว) มีค่าเป็นจริง

## นิยาม
thumb|OR Logic Gate
ในตรรกศาสตร์และคณิตศาสตร์, **ประพจน์เลือก** คือประโยคที่เชื่อมด้วย "หรือ" ยกตัวอย่างเช่น "มานะเล่นฟุตบอล หรือ มานีทำการบ้าน" เป็นประพจน์เลือก

สังเกตว่าในชีวิตประจำวัน เมื่อเราใช้คำว่า "หรือ" เราอาจหมายความว่าอย่างใดอย่างหนึ่ง แต่ไม่ใช่ทั้งสองอย่าง (เช่น "คุณต้องการกาแฟหรือชา?") ในตรรกศาสตร์ ความหมายดังกล่าวถูกแทนด้วยการเลือกเฉพาะ หรือ "ออร์เฉพาะ" สำหรับกรณีของ "หรือ" นั้น เมื่อใช้อย่างเป็นทางการจะอนุญาตให้ทั้งสองส่วนของประโยคเป็นจริงได้ หลายครั้ง "หรือ" จึงมักถูกเรียกว่า "การเลือกรวม"

*หมายเหตุ*: ในการนิยาม "x + y" นั้นบูลได้ใช้เงื่อนไขเบื้องต้นในลักษณะเดียวกับคณิตศาสตร์ทั่วไป นั่นคือให้ x และ y นั้นไม่เกิดร่วมกัน อย่างไรก็ตาม ด้วยเหตุผลหลาย ๆ ประการ เจวอนส์และนักตรรกศาสตร์เกือบทุกคนในภายหลังได้เปลี่ยนให้นิยามของ "การบวกเชิงตรรกศาสตร์" อยู่ในรูปที่สองส่วนของประโยคเกิดพร้อมกันได้

สำหรับกรณีที่มีตัวแปรป้อนเข้าสองจำนวน *A* และ *B*, ตารางค่าความจริงของ "หรือ" เป็นดังนี้:

ในรูปทั่วไปแล้วประพจน์เลือกคือสูตรทางตรรกศาสตร์ที่สามารถมีสัญพจน์หนึ่งหรือหลายสัญพจน์ที่คั่นด้วย "หรือ" สัญพจน์เดี่ยวมักถือว่าเป็นประพจน์เลือกลดรูป

## สัญลักษณ์

ประพจน์ "*P* หรือ *Q*" มักจะเขียนเป็น
: *P* \lor *Q*
การเลือกดังกล่าวนั้นจะเป็น "เท็จ" หาก ทั้ง *P* และ *Q* เป็น "เท็จ" ส่วนกรณีอื่น ๆ ทั้งหมด ถือว่าเป็นจริง

ต่อไปนี้เป็นเงื่อนไขการเลือกทั้งหมด

*A* \lor *B*
¬*A* \lor *B*
*A* \lor ¬*B* \lor ¬*C* \lor *D* \lor ¬*E*

แนวคิดเดียวกันนี้ในทฤษฎีเซ็ต เรียกว่า "ยูเนียน" (set theoretic union)

## คุณสมบัติการจัดหมู่และการสลับที่
สำหรับอินพุทที่มากกว่าสอง อาจประยุกต์ใช้ *or* กับอินพุทสองตัวแรก และดังนั้น ผลลัพธ์จึงอาจถูกทำให้เป็น *or* ด้วยอินพุทต่อมาแต่ละตัว

: (*A* or *B* or *C* or *D*) ⇔ (((*A* or *B*) or *C*) or *D*)

เนื่องจาก "หรือ" เป็นการเปลี่ยนหมู่ ลำดับของอินพุทจึงไม่มีผล และไม่ว่าจะเปลี่ยนหมู่อย่างไร กฌ็จะได้ผลลัพธ์เหมือนกัน

ตัวดำเนินการ xor ก็เป็นการดำเนินการสลับที่ (commutative) ดังนั้น ลำดับของตัวถูกดำเนินการจึงไม่สำคัญ

: *A* or *B* ⇔ *B* or *A*

## การดำเนินการเชิงบิต
การเลือกมักถูกใช้การดำเนินการเชิงบิต เช่น
* 0 or 0 = 0
* 0 or 1 = 1
* 1 or 0 = 1
* 1 or 1 = 1
* 1010 or 1110 = 1110

## ดูเพิ่ม
* พีชคณิตแบบบูล
* การเชื่อมเชิงตรรกศาสตร์

หมวดหมู่:ตรรกศาสตร์
ลูกบาศก์เมตร

**ลูกบาศก์เมตร** () เป็นหน่วยฐานเอสไอของปริมาตร ที่มีสัญลักษณ์ระบบหน่วยวัดระหว่างประเทศเป็น **m<sup>3</sup>** เทียบได้กับลูกบาศก์ที่มีความกว้าง 1 เมตร ยาว 1 เมตร สูง 1 เมตร ตัวย่อของหน่วยวัดคือ ม³ (m³) หรือ ลบ.ม.

## การแปลง
:

ในยูนิโคดมีสัญลักษณ์ลูกบาศก์เมตรเป็น  ❰  ❱

## พหุคูณและพหุคูณย่อย
### พหุคูณ
;ลูกบาศก์เดคาเมตร
:ปริมาตรของลูกบาศก์ที่ยาวด้านละหนึ่งเดคาเมตร (10&nbsp;ม.)
:เท่ากับเมกะลิตร
:1&nbsp;dam3 =  = 1&nbsp;ML

;ลูกบาศก์เฮกโตเมตร
:ปริมาตรของลูกบาศก์ที่ยาวด้านละหนึ่งเฮกโตเมตร (100 ม.)
:เท่ากับกิกะลิตร
:ในวิศวกรรมโยธามักย่อเป็นล้านลูกบาศก์เมตร (MCM; million cubic metres)
:1&nbsp;hm3 =  = 1&nbsp;GL
 
;ลูกบาศก์กิโลเมตร
:ปริมาตรของลูกบาศก์ที่ยาวด้านละหนึ่งกิโลเมตร ()
:เท่ากับเทระลิตร
:1&nbsp;km3 =  = 1&nbsp;TL (810713.19 เอเคอร์-ฟุต; 0.239913 ลูกบาศก์ไมล์)

### พหุคูณย่อย
;ลูกบาศก์เดซิเมตร
:ปริมาตรของลูกบาศก์ที่ยาวด้านละหนึ่งเดซิเมตร (0.1&nbsp;ม.)
:เท่ากับลิตร
:1&nbsp;dm3 = 0.001&nbsp;m3 = 1&nbsp;L

;ลูกบาศก์เซนติเมตร
:ปริมาตรของลูกบาศก์ที่ยาวด้านละหนึ่งเซนติเมตร (0.01&nbsp;ม.)
:เท่ากับมิลลิลิตร
:1&nbsp;cm3 =  = 10−6&nbsp;m3 = 1&nbsp;mL

;ลูกบาศก์มิลลิเมตร
:ปริมาตรของลูกบาศก์ที่ยาวด้านละหนึ่งมิลลิเมตร (0.001&nbsp;ม.)
:เท่ากับไมโครลิตร
:1&nbsp;mm3 =  = 10−9&nbsp;m3 = 1&nbsp;µL

## อ้างอิง


หมวดหมู่:อันดับของขนาด (ปริมาตร)
หมวดหมู่:หน่วยปริมาตร
หมวดหมู่:หน่วยอนุพัทธ์เอสไอ
เจ้าชายแห่งเวลส์

**เจ้าชายแห่งเวลส์** (; ) เป็นพระอิสริยยศขององค์รัชทายาทแห่งพระมหากษัตริย์แห่งอังกฤษหรือสหราชอาณาจักรในขณะนั้น ราชประเพณีที่มกุฏราชกุมารของราชบัลลังก์อังกฤษจะได้รับพระอิสริยยศเป็นเจ้าชายแห่งเวลส์มีมาตั้งแต่คริสต์ศตวรรษที่ 14 อย่างไรก็ดีการไม่ได้รับแต่งตั้งให้ดำรงอิสริยยศนี้ไม่มีผลใดๆต่อสิทธิของผู้ที่จะสืบทอดราชบัลลังก์ บุคคลแรกที่ดำรงพระอิสริยยศเป็นเจ้าชายแห่งเวลส์คือ เจ้าชายละเวลินผู้ยิ่งใหญ่ (Llywelyn the Great) สถาปนาโดยพระเจ้าเอ็ดเวิร์ดที่ 1 แห่งอังกฤษ

## บทบาทและพระราชกิจ
โดยแท้ที่จริงแล้วเจ้าชายแห่งเวลส์ก็เหมือนพระราชวงศ์องค์อื่น ๆ คือไม่มีพระราชอำนาจอะไร อย่างไรก็ตามครั้นที่สมเด็จพระเจ้าชาลส์ที่ 3 ดำรงพระอิสริยยศเป็นเจ้าชายแห่งเวลส์ ทรงตั้งพระราชปณิธาน 3 ข้อ:
* ปฏิบัติภารกิจและหน้าที่ที่สนับสนุนพระมหากษัตริย์
* ปฏิบัติภารกิจในฐานะองค์การกุศล
* เผยแพร่และป้องกันชาติ, คุณธรรม และความเป็นเลิศ

## เจ้าชายแห่งเวลส์ในฐานะรัชทายาท
ในฐานะพระรัชทายาทโดยนิตินัยของพระราชบิดา/พระราชมารดาผู้เป็นพระมหากษัตริย์ในขณะนั้น เจ้าชายผู้นั้นดำรงยศเป็น **เจ้าชายแห่งเวลส์** มีตราประจำพระองค์ที่ใช้ในเวลส์ และมีพระราชพิธีสถาปนาโดยกษัตริย์ทรงสวมมงกุฎยุพราชพระราชทานให้

นอกจากในเวลส์แล้ว ในฐานะดยุกแห่งโรธเซย์เจ้าชายแห่งเวลส์ก็ยังคงทรงมีตราประจำพระองค์เพื่อใช้ต่างหากในสก็อตแลนด์ และในอังกฤษก็มีตราประจำดยุกแห่งคอร์นวอลล์ด้วย (ไม่ได้ใช้บ่อยนัก เพราะมักได้รับพระราชทานยศเป็นเจ้าชายแห่งเวลส์แล้ว)

## พระอิสริยยศ
นอกจากตำแหน่ง เจ้าชายแห่งเวลส์ และเอิร์ลแห่งเชสเตอร์แล้ว ในฐานะพระราชโอรสพระองค์โต ยังคงทรงดำรงพระยศ ดยุกแห่งคอร์นวอลล์ ด้วย ผู้ที่ดำรงพระอิสริยยศเป็นเจ้าชายแห่งเวลส์ จะดำรงพระยศต่อไปนี้ทั้งหมด
* เจ้าชายแห่งเวลส์ (Prince of Wales)
* ดยุกแห่งคอร์นวอลล์ (Duke of Cornwall)
* ดยุกแห่งรอธเซย์ (Duke of Rothesay)
* เอิร์ลแห่งเชสเตอร์ (Earl of Chester)
* เอิร์ลแห่งคาร์ริก (Earl of Carrick)
* บารอนแห่งเรนฟรูว์ (Baron of Renfrew)
* ลอร์ดออฟดิไอลส์  (Lord of the Isles)
* เจ้าชายและมหาเสวกแห่งสกอตแลนด์ (Prince and Great Steward of Scotland)

## รัชทายาทโดยนิตินัยกับโดยพฤตินัย
ข้อควรทราบคือตำแหน่งเจ้าชายแห่งเวลส์นั้นจะพระราชทานให้กับ “รัชทายาท” เท่านั้น รัชทายาทโดยนิตินัยนั้นคือรัชทายาทผู้ที่จะไม่ถูกผู้อื่นแทรกขึ้นไปได้ในลำดับแห่งการสืบสันตติวงศ์ (คือมีพระราชสิทธิ์สูงที่สุด) ซึ่งตามปกติก็จะเป็นพระราชโอรสพระองค์โตที่สุดที่ยังมีชนมชีพอยู่ในพระมหากษัตริย์ หรือไม่เช่นนั้นก็เป็นพระราชนัดดา (หลานที่เป็นผู้ชาย) ที่เป็นพระโอรสองค์ใหญ่ในพระราชโอรสองค์ที่มีสิทธิ และพระโอรสองค์ใหญ่ของผู้มีสิทธิต่อๆ ไปตามกฎมณเทียรบาล พระราชธิดารวมทั้งบรรดาพี่น้อง (พระราชอนุชา พระเชษฐภคินีและพระกนิษฐา) ของกษัตริย์นั้นอาจจะถูกแทนที่โดยชายที่มีสิทธิ์ในราชบัลลังก์มากกว่า ดังนั้นพระองค์ท่านเหล่านั้นจึงเป็นแต่เพียง “ทายาทโดยสันนิษฐาน” (the Heir Presumptive) เท่านั้น เช่นในกรณีของสมเด็จพระราชินีนาถอลิซาเบธที่ 2 ในปัจจุบันผู้ไม่เคยได้การแต่งตั้งให้เป็นรัชทายาทโดยนิตินัย และไม่ทรงได้รับแต่งตั้งให้เป็นเจ้าหญิงแห่งเวลส์ เพราะตำแหน่งนั้นเป็นบรรดาศักดิ์สำหรับพระชายาของเจ้าชายแห่งเวลส์ และเป็นตำแหน่งสำหรับผู้เป็นเจ้าชายเท่านั้น

## รายพระนามผู้ที่เคยดำรงตำแหน่งเจ้าชายแห่งเวลส์

## อ้างอิง

## ดูเพิ่ม
* เจ้าหญิงแห่งเวลส์


หมวดหมู่:เจ้าชายอังกฤษ
หมวดหมู่:เจ้าชายบริเตนใหญ่
หมวดหมู่:เจ้าชายสหราชอาณาจักร
หมวดหมู่:บรรดาศักดิ์สหราชอาณาจักร
หมวดหมู่:รายพระนามเจ้าชาย
ปรัมปราวิทยา

**ประมวลเรื่องปรัมปรา** () หมายถึง การรวบรวมเรื่องปรัมปรา (myth) เกี่ยวกับธรรมชาติ ประวัติศาสตร์ และจารีตประเพณี ของกลุ่มชนหนึ่ง และเรียกวิชาที่ศึกษาเกี่ยวกับเรื่องปรัมปราเหล่านี้ว่า **ปรัมปราวิทยา** หรือ **ปุราณวิทยา** (mythology)

## อ้างอิง
ตลาดเสรี

**ตลาดเสรี** คือตลาดในอุดมคติ ที่การตัดสินใจและกิจกรรมทางเศรษฐกิจทั้งหมดของปัจเจกบุคคล ที่เกี่ยวข้องกับการแลกเปลี่ยนเงินตรา สินค้า และบริการ กระทำด้วยความ *สมัครใจ* นั่นคือไม่มีการบีบบังคับและการลักทรัพย์ (บางครั้งนิยามของ "การบีบบังคับ" จะครอบคลุมถึง "การลักทรัพย์" ด้วย)  เมื่อกล่าวโดยทั่วไป **เศรษฐกิจตลาดเสรี** หมายถึงระบบเศรษฐกิจที่มีตลาดที่ *ค่อนข้าง* เสรี เช่นในระบบเศรษฐกิจเมื่อรัฐบาลใช้นโยบายปล่อยให้ทำไป ซึ่งจะแตกต่างกับระบบ *[[เศรษฐกิจแบบผสม|แบบผสม]]* หรือ *แบบ[[คตินิยมอำนาจรัฐ|นิยมอำนาจรัฐ]]*  ในทางเศรษฐศาสตร์มักใช้คำว่า "ตลาด" หรือ "กลไกตลาด" เพื่อหมายถึงการจัดสรรการผลิตโดยผ่านทางอุปสงค์และอุปทาน

ตลาดเสรีได้รับการสนับสนุนโดยผู้นิยมในเศรษฐศาสตร์แนวเสรีนิยม

หมวดหมู่:การตลาด
หมวดหมู่:เศรษฐศาสตร์
หมวดหมู่:ทุนนิยม
หมวดหมู่:ตลาด (เศรษฐศาสตร์)
การค้าเสรี

**การค้าเสรี** () คือแนวคิดทางเศรษฐศาสตร์ที่หมายถึงการซื้อขายสินค้าและบริการระหว่างประเทศโดยไม่มีการเก็บภาษีศุลกากร และการกีดกันทางการค้าอื่น ๆ รวมไปถึงการเคลื่อนย้ายแรงงานและทุนข้ามเขตแดนระหว่างประเทศโดยอิสระ การค้าเสรีคือสภาวะที่ไม่มีการกีดกันใด ๆ โดยรัฐบาลกับการค้าระหว่างปัจเจกบุคคลหรือบริษัทที่อยู่คนละประเทศ โดยทั่วไปแล้ว การค้าระหว่างประเทศมักถูกจำกัดด้วยภาษี, ค่าธรรมเนียมในการนำเข้าและส่งออกสินค้า, และกฎเกณฑ์ที่ไม่เกี่ยวกับภาษีอากรในการนำเข้า ในทางทฤษฎีแล้วการค้าเสรีนั้นต้องการยกเลิกข้อจำกัดเหล่านี้ทั้งหมด อย่างไรก็ตาม ในความเป็นจริงแล้ว ในข้อตกลงทางการค้าที่เรียกว่า "การค้าเสรี" นั้น อาจสร้างข้อกีดกันบางอย่างขึ้นมาก็ได้ นักวิจารณ์มองว่าการกระทำดังกล่าวเกิดขึ้นเพื่อปกป้องผลประโยชน์ของบริษัท

บางกลุ่มประเทศ เช่น สหภาพยุโรป ได้เปิดให้มีการค้าเสรีรูปแบบหนึ่งระหว่างประเทศสมาชิก อย่างไรก็ตาม ยังมีการโต้เถียงกันอยู่ว่าการค้าเสรีนั้นจะช่วยประเทศโลกที่สามได้หรือไม่ และการค้าเสรีนั้น เป็นประโยชน์ต่อประเทศกำลังพัฒนาจริงหรือไม่

## ข้อสนับสนุนและข้อโต้แย้งของการค้าเสรี

## เหตุผลทางเศรษฐศาสตร์สำหรับการค้าเสรี

## ทรัพย์สินทางปัญญาและการค้าเสรี

## บทความที่เกี่ยวข้อง
* การค้าโดยชอบธรรม
* เขตการค้าเสรี
* เส้นทางการค้า

## แหล่งข้อมูลอื่น
* http://www.ftadigest.com/ 
* กลุ่มศึกษาข้อตกลงเขตการค้าเสรีภาคประชาชน


หมวดหมู่:ธุรกิจระหว่างประเทศ
หมวดหมู่:เศรษฐศาสตร์ระหว่างประเทศ
หมวดหมู่:การค้าระหว่างประเทศ
หมวดหมู่:ธุรกิจ
Library

**Library** เป็นคำจากภาษาอังกฤษและสามารถหมายถึง
* ห้องสมุด สถานที่เก็บรวบรวมหนังสือ
* ไลบรารี โปรแกรมในคอมพิวเตอร์เก็บรวบรวมคำสั่งเฉพาะต่าง ๆ
ตารางตัวประกอบเฉพาะ

**ตารางตัวประกอบเฉพาะ** ในตารางนี้จะแสดงตัวประกอบเฉพาะของจำนวนเต็ม 1-1000

## 1 ถึง 100

## 101 ถึง 200

## 201 ถึง 300

## 301 ถึง 400

## 401 ถึง 500

## 501 ถึง 600

## 601 ถึง 700

## 701 ถึง 800

## 801 ถึง 900

## 901 ถึง 1000

หมวดหมู่:จำนวนเฉพาะ
หมวดหมู่:ทฤษฎีจำนวนมูลฐาน
ตัวประกอบเฉพาะ
หมวดหมู่:ตารางทางคณิตศาสตร์
อินเทอร์เน็ต2

**อินเทอร์เน็ต2** () หรือ **UCAID** เป็นเครือข่ายในการวิจัยที่เกิดจากการร่วมมือกันของมหาวิทยาลัย 207 แห่งในสหรัฐอเมริกา และได้การสนับสนุนจากบริษัทไอทีชั้นนำหลายแห่ง มีจุดประสงค์เพื่อทดลองเทคโนโลยีด้านเครือข่ายใหม่ๆ เช่น IPv6, IP multicasting และ quality of service ก่อนจะนำมาใช้จริงในอินเทอร์เน็ต 

## อ้างอิง

## แหล่งข้อมูลอื่น
* Home of Internet2

หมวดหมู่:อินเทอร์เน็ต
หมวดหมู่:เครือข่ายคอมพิวเตอร์
หมวดหมู่:ประวัติอินเทอร์เน็ต